CELEX: 32021D0661
Language: sl
Date: 2021-04-20 00:00:00
Title: Sklep Političnega in varnostnega odbora (SZVP) 2021/661 z dne 20. aprila 2021 o imenovanju poveljnika operacije EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2021/87 (ATALANTA/3/2021)

23.4.2021   
               
               
                  SL
               
               
                  Uradni list Evropske unije
               
               
                  L 140/12
               
            
         SKLEP POLITIČNEGA IN VARNOSTNEGA ODBORA (SZVP) 2021/661
         z dne 20. aprila 2021
         o imenovanju poveljnika operacije EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2021/87 (ATALANTA/3/2021)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člena 38 Pogodbe,
         ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) ter zlasti člena 6(1) Skupnega ukrepa,
         ob upoštevanju naslednjega:
         
                     (1)
                  
                  
                     Svet je v skladu s členom 6(1) Skupnega ukrepa 2008/851/SZVP pooblastil Politični in varnostni odbor (PVO) za sprejemanje sklepov o imenovanju poveljnika operacije EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (v nadaljnjem besedilu: poveljnik operacije EU).
                  
               
                     (2)
                  
                  
                     PVO je 26. januarja 2021 sprejel Sklep (SZVP) 2021/87 (2), s katerim je bil kontraadmiral Eugenio DÍAZ DEL RÍO imenovan za poveljnika operacije EU od 19. februarja 2021.
                  
               
                     (3)
                  
                  
                     Španski vojaški organi so predlagali, naj kontraadmirala Eugenia DÍAZA DEL RÍA na položaju poveljnika operacije EU nasledi viceadmiral José M. NÚŇEZ TORRENTE.
                  
               
                     (4)
                  
                  
                     Vojaški odbor EU je 25. marca 2021 podprl imenovanje viceadmirala Joséja M. NÚŇEZA TORRENTEJA za poveljnika operacije EU od 21. aprila 2021.
                  
               
                     (5)
                  
                  
                     Sklep (SZVP) 2021/87 bi bilo zato treba razveljaviti.
                  
               
                     (6)
                  
                  
                     V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –
                  
               SPREJEL NASLEDNJI SKLEP:
         
            Člen 1
            Viceadmiral José M. NÚŇEZ TORRENTE je od 21. aprila 2021 imenovan za poveljnika operacije EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo.
         
         
            Člen 2
            Sklep (SZVP) 2021/87 se razveljavi.
         
         
            Člen 3
            Ta sklep začne veljati na dan sprejetja.
            Uporablja se od 21. aprila 2021.
         
         
            V Bruslju, 20. aprila 2021
            
               
                  Za Politični in varnostni odbor
               
               
                  predsednica
               
               S. FROM-EMMESBERGER
            
         
         
            (1)  UL L 301, 12.11.2008, str. 33.
         
            (2)  Sklep Političnega in varnostnega odbora (SZVP) 2021/87. z dne 26. januarja 2021 o imenovanju poveljnika operacije EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2019/1613 (ATALANTA/1/2021) (UL L 30, 28.1.2021, str. 4).